Մեր զրուցակցին խիստ մտահոգում է նաեւ այն, որ մեր հասարակությունը չի կարողանում գնահատել իր ճարտարապետական հարուստ ժառանգությունն ըստ արժանվույն: «Հաճախ ենք հանդիպում քեֆչիների, որ խորովածը սիրում են որեւէ ճարտարապետական հուշարձանի, նույնիսկ եկեղեցու հարեւանությամբ անել, սակայն գլուխները չեն բարձրացնում հիանալու եւ անգամ չեն էլ գիտակցում, թե ինչ հոգեւոր եւ մշակութային արժեքի հարեւանությամբ են հաց կիսում: Պետք է հիշենք, որ եկեղեցին իր պատմամշակութային արժեքով եւս սրբություն է: Այդ սրբության հարգն իմանանք»: